DELTA ยันไม่มีพัฒนาการสำคัญ หลังสัปดาห์เดียวราคาพุ่งแรง 90%
DELTA ยันไม่มีพัฒนาการสำคัญ หลังสัปดาห์เดียวราคาพุ่งแรง 90%
28 ธ.ค. 2563

บริษัท เดลต้า อีเลคโทรนิคส์ (ประเทศไทย) จำกัด (มหาชน) หรือ DELTA แจ้งว่า ตามที่ตลาดหลักทรัพย์แห่งประเทศไทย (ตลท.) ขอให้บริษัทชี้แจงข้อมูลเกี่ยวกับพัฒนาการที่สำคัญของบริษัท เนื่องจากปริมาณและราคาการซื้อขายหลักทรัพย์ของบริษัทเพิ่มขึ้นอย่างมีนัยสำคัญเร็ว ๆ นี้นั้น บริษัทขอชี้แจงว่า บริษัทไม่มีพัฒนาการที่สำคัญใด ๆ ซึ่งอาจส่งผลกระทบต่อปริมาณและราคาการซื้อขายหลักทรัพย์ของบริษัท
อนึ่ง ราคาหุ้น DELTA ดีดตัวขึ้นอย่างรวดเร็วในช่วงสัปดาห์ที่ผ่านมา จากระดับปิดที่ 361 บาท เมื่อวันที่ 18 ธ.ค.63 และมาปิดที่ระดับ 684 บาท เมื่อวันที่ 25 ธ.ค.63